Държавен вестник, бр. 23, 2016 г., стр. 53

БРОЙ  23	
Д Ъ Р Ж А В Е Н  В Е С Т Н И К 	
СТР.  53  
съответните документи относно оценката на 
квалификацията на всеки подизпълнител или 
поделение и относно работата по оценяване 
на съответствието, извършена от тях съгласно 
раздел II от приложение № 2.
(6) Нотифицираният орган може да възлага 
задачи на един или повече подизпълнители 
или поделения, като не се разрешава тези 
подизпълнители и поделения да възлагат 
задачите на други лица.
Чл. 45. (1) Всеки нотифициран орган из-
вършва оценяване на съответствието съгласно 
раздел II от приложение № 2.
(2) Оценяването на съответствието се осъ-
ществява по пропорционален начин, като се 
избягва ненужната тежест за икономическите 
оператори. Нотифицираният орган осъщест-
вява своята дейност, като надлежно отчита 
размера на дадено предприятие, сектора, в 
който то осъществява дейност, неговата струк-
тура, степента на сложност на съответната 
технология и масовия или серийния характер 
на производството. Нотифицираният орган 
отчита тези обстоятелства, без да намалява 
степента на взискателност и нивото на защита, 
изисквани за осигуряване на съответствието 
на устройството с изискванията на наредбата.
Чл. 46. (1) Когато нотифицираният орган 
прецени, че определен производител не е 
осигурил съответствието на устройството 
със съществените изисквания, определени в 
приложение № 1, или със съответните хар-
монизирани стандарти или други технически 
спецификации, той изисква от този произво-
дител да предприеме подходящи коригиращи 
действия и не издава съответния сертификат.
(2) Когато в процеса на наблюдение за оси-
гуряване на съответствие след издаването на 
съответния сертификат нотифицираният орган 
установи, че дадено устройство не отговаря на 
изискванията, той изисква от производителя да 
предприеме подходящи коригиращи действия 
и спира действието или отнема сертификата, 
ако това се налага.
(3) Когато не са предприети коригиращи 
действия или те не дадат необходимия резул-
тат, нотифицираният орган ограничава, спира 
действието или отнема съответния сертификат, 
в зависимост от случая.
Чл. 47. (1) Нотифицираните органи из-
пълняват задълженията по чл. 14а, 14б и 20а 
ЗТИП, съхраняват документите и предоставят 
информацията, определени в раздел II от 
приложение № 2.
(2) Докладът по чл. 14а ЗТИП съдържа и 
информация за:
1. откази, ограничавания, спиране на 
действието, отнемане или други наложени 
ограничения по отношение на издаваните 
сертификати;
2. дейностите по оценяване на съответ-
ствието, извършени в други държави;
3. възлагане на задачи, свързани с оценя-
ване на съответствието, на подизпълнители 
или поделения.
(3) Всеки нотифициран орган информира 
председателя на Държавната агенция за ме-
трологичен и технически надзор в 7-дневен 
срок за всички искания за предоставяне на 
информация, получени от органи за надзор 
на пазара на други държави членки относно 
дейността му по оценяване на съответствието.
(4) Всеки нотифициран орган предоставя 
на другите нотифицирани органи, които осъ-
ществяват подобни дейности по оценяване 
на съответствието, чийто предмет са същите 
устройства, информация за отрицателни и 
при поискване, положителни резултати от 
оценяване на съответствието.
Чл. 48. (1) При прекратяване на дейност-
та си нотифицираните органи са длъжни да 
уведомят председателя на Държавната аген-
ция за метрологичен и технически надзор и 
своите клиенти. В 7-дневен срок от уведом-
лението нотифицираният орган предоставя 
досиетата на своите клиенти на председателя 
на Държавната агенция за метрологичен и 
технически надзор.
(2) В 7-дневен срок от влизането в сила 
на заповедта за отнемане или ограничаване 
на разрешението органът за оценяване на 
съответствието информира съответно всички 
или заинтересованите свои клиенти и предава 
досиетата им на председателя на Държавната 
агенция за метрологичен и технически надзор.
(3) В едномесечен срок от уведомлението по 
ал. 1 и 2 клиентите на нотифицирания орган, 
който е прекратил дейността си или чието 
разрешение е било отнето или ограничено, 
могат писмено да поискат от председателя на 
Държавната агенция за метрологичен и тех-
нически надзор да предостави техни досиета 
на друг, посочен от тях, нотифициран орган.
ДОПЪЛНИТЕЛНИ РАЗПОРЕДБИ
§ 1. (1) По смисъла на наредбата:
1. „Съоръжение“ е всяко устройство или 
неподвижно монтирана инсталация.
2. „Устройство“ е всеки завършен уред или 
комбинация от уреди, предоставени на пазара 
като самостоятелна функционална единица, 
предназначени за крайния ползвател, и ко-
ито могат да бъдат източник на смущаващи 
електромагнитни въздействия или работата на 
които може да се влияе от такива въздействия. 
За устройство се счита и:
а) компонент или възел, предназначен за 
монтиране в дадено устройство от крайния 
ползвател, който компонент или възел може 
да генерира смущаващи електромагнитни 
въздействия или работата на който може да 
се влияе от такива въздействия;